b'\n_START_ARTICLE_\nRa\xc4\x8dunalni\xc5\xa1tvo v oblaku\n_START_SECTION_\nZasebni oblak\n_START_PARAGRAPH_\nPrivatni oblak je re\xc5\xa1itev, ki je primerna za posamezno organizacijo, ki si \xc5\xbeeli imeti svoj (lasten) oblak. Vire za oblak lahko zagotavlja podjetje samo ali pa zunanji ponudnik. S privatnim oblakom je mogo\xc4\x8de izkoristiti \xc5\xa1tevilne prednosti javnega ra\xc4\x8dunalni\xc5\xa1tva v oblaku, vklju\xc4\x8dno s samopostre\xc5\xbebo storitev, raz\xc5\xa1irljivostjo in elasti\xc4\x8dnostjo, hkrati pa zagotavlja dodaten nadzor in mo\xc5\xbenosti prilagajanja. Nahaja se znotraj podjetja.\n_START_SECTION_\nJavni oblak\n_START_PARAGRAPH_\nStrategija javnega oblaka za organizacijo pomeni premik dolo\xc4\x8dene storitve ali aplikacije izven podjetja, tako da se storitve dobavijo in v celoti urejajo s strani tretje osebe, kot je e-po\xc5\xa1ta ali e-po\xc5\xa1tno filtriranje. V tem primeru se lahko podjetje odlo\xc4\x8di, da ne \xc5\xbeeli porabljati denarja ali \xc4\x8dasa za izvajanje in upravljanje teh okolij in se namesto tega odlo\xc4\x8di pla\xc4\x8dati takso na uporabnika oziroma za najem \xc5\xbee vzpostavljene platforme pri ponudniku. Ta scenarij je na splo\xc5\xa1no opredeljen kot javna re\xc5\xa1itev v oblaku in pomeni, da organizaciji ni treba skrbeti za strojno ali programsko opremo, potrebno za opravljanje storitve.\n_START_SECTION_\nOblak skupnosti\n_START_PARAGRAPH_\nJe oblika oblaka, ki si ga deli ve\xc4\x8d organizacij s podobnimi interesi/cilji.\n_START_SECTION_\nHibridni oblak\n_START_PARAGRAPH_\nGre za kombinacijo zasebnega in javnega oblaka. Notranji viri ostanejo pod nadzorom kupca oz. odjemalca, zunanje vire pa priskrbi ponudnik storitev v oblaku. Ob\xc4\x8dutljivi podatki so varno shranjeni pri odjemalcu, hkrati je podjetju na voljo skoraj neomejena skalabilnost javnega oblaka. Na ta na\xc4\x8din podjetja lahko re\xc5\xa1ijo nekaj problemov, ki zadevajo varnost in hkrati izkori\xc5\xa1\xc4\x8dajo prednosti javnega oblaka.\n_START_SECTION_\nPrednosti in slabosti\n_START_PARAGRAPH_\nOblak je prinesel in bo prinesel \xc5\xa1e obilo novosti na podro\xc4\x8dju informacijskih tehnologij. Novosti pa so vedno za nekaj dobre in za nekaj slabe.\n_START_SECTION_\nPrednosti\n_START_PARAGRAPH_\nUporabnik lahko najame storitev glede na trenutne potrebe (tudi nepri\xc4\x8dakovane). Programska oprema se vseskozi posodablja. Ko kapacitete ne potrebuje, jo preprosto sprosti - ker vse poteka dinami\xc4\x8dno stre\xc5\xbenika ni potrebno ponovno zagnati. Ra\xc4\x8dunalni\xc5\xa1tvo v oblaku predstavlja veliko prednost za manj\xc5\xa1a podjetja, ki nimajo lastne ra\xc4\x8dunalni\xc5\xa1ke infrastrukture. Veliko cenej\xc5\xa1i dostop do ra\xc4\x8dunalni\xc5\xa1kih storitev, dobra strojna oprema ni potrebna. Potrebuje se le spletni brskalnik ali nekaj s podobnim delovanjem (Dostop do podatkov od koderkoli).\n_START_SECTION_\nSlabosti\n_START_PARAGRAPH_\n\xc4\x8ce \xc5\xbeelimo dostopati do te programske opreme potrebujemo internet. Ne deluje dobro na po\xc4\x8dasnih internetnih povezavah. Nekatere storitve v oblaku imajo manj funkcij kot namizne. Pojavlja se tudi vpra\xc5\xa1anje varnosti in zasebnosti pri uporabi.'